Diari Oficial de la Generalitat Valenciana


Sumari del DOGV 9553, del 14-03-2023 (2023/2627)

Extracto de la Resolución de 6 de marzo de 2023, de la consellera de Agricultura, Desarrollo Rural, Emergencia Climática y Transición Ecológica, por la que se convoca la primera edición de los Premios al emprendimiento de las Mujeres Rurales de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9553

Data del DOGV
:   14-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2627


Data del document
:   06-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * distinció honorífica

Extracto de la Resolución de 6 de marzo de 2023, de la consellera de Agricultura, Desarrollo Rural, Emergencia Climática y Transición Ecológica, por la que se convoca la primera edición de los Premios al emprendimiento de las Mujeres Rurales de la Comunitat Valenciana. [2023/2627]  
BDNS (identif.): 680395.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/680395)  
  
Primer. Entitats i persones beneficiàries  
1. Podran ser beneficiàries d'aquests premis:  
a) Les dones majors d'edat, amb veïnatge administratiu en algun municipi de l'àmbit rural de la Comunitat Valenciana, que estiguen en actiu i lideren un projecte amb domicili fiscal en l'àmbit rural, amb les característiques del punt primer de l'annex I de l'Ordre 01/2023. que estiga en funcionament almenys un any en el moment en què es publique la convocatòria i que es comprometen, mitjançant declaració responsable, a mantindre aquestes activitats com a mínim durant els 6 mesos posteriors a la data de la publicació de la convocatòria.  
b) Les dones majors d'edat que tinguen veïnatge administratiu en algun municipi de la Comunitat Valenciana, actives en el sector econòmic pesquer o aqüícola i que lideren un projecte amb domicili fiscal en la Comunitat Valenciana que estiga en funcionament almenys un any en el moment en què es publique la convocatòria i que es comprometen, mitjançant declaració responsable, a mantindreaquestes activitats com a mínim durant els 6 mesos posteriors a la data de la publicació de la convocatòria.  
c) Les persones jurídiques amb domicili social en algun municipi de la Comunitat Valenciana, que desenvolupen la seua activitat econòmica en l'àmbit rural, o en el sector pesquer o aqüícola de la Comunitat Valenciana, sempre que l'òrgan directiu d'aquesta estiga encapçalat per una dona o que en l'òrgan directiu més del 50 % dels seus components siguen dones, que el projecte presentat porte funcionant almenys un any en el moment en què es publique la convocatòria i que es comprometen, mitjançant declaració responsable, a mantindre aquestes activitats com a mínim durant els sis mesos posteriors a la data de la publicació de la convocatòria.  
  
Segon. Objecte de la convocatòria  
Presentació de la sol·licitud per a la concessió dels Premis a l'emprenedoria de les Dones Rurals de la Comunitat Valenciana, que reconeixen el paper fonamental i la contribució de les dones que desenvolupen projectes relacionats amb l'agricultura, la ramaderia, la silvicultura, la indústria agroalimentària, la comercialització alimentària, la prestació de serveis inherents a aquests sectors, la integració social, així com aquelles activitats dins de l'àmbit rural o del sector pesquer i aqüícolavalencià, amb la labor del qual contribueixen al desenvolupament rural, la sostenibilitat, la revitalització de les seues localitats i la innovació de la societat.  
  
Tercer. Bases reguladores de la convocatòria  
Les bases per les quals es regeix la present convocatòria són les contingudes en l'Ordre 01/2023 de 04 de gener de la Conselleria d'Agricultura, Desenvolupament Rural, Emergència Climàtica i Transició Ecològica (DOGV núm.9514, 18.01.2023), d'ara en avant, Ordre 1/2023.  
  
Quart. Import i categoria dels premis  
1. El pressupost destinat a finançar la present convocatòria ascendirà a 20.000 euros com a màxim, amb càrrec al crèdit pressupostari existent en el capítol IV, de la secció 12, aplicació pressupostària 84.31.91.769.13.4 i línia pressupostària S8792 «Premis projectes emprenedors a dones sector primari», del Pressupost de la Generalitat Valenciana per a l'any 2023.  
2. Les categories per les quals es pot optar als premis les quals estan definides en la base cinquena de l'Ordre 01/2023, seran:  
a) Premi a l'emprenedoria en el sector agrari de l'àmbit rural de la Comunitat Valenciana.  
b) Premi a l'emprenedoria en el sector pesquer o aqüícola de la Comunitat Valenciana.  
c) Premi a l'emprenedoria en la diversificació de l'activitat econòmica en l'àmbit rural de la Comunitat Valenciana.  
d) Premi honorífic «Històries de Vida».  
3. La quantia individualitzada del premi corresponent a cadascuna de categories establides en el punt 2, a), b) i c) serà, respectivament, d'un terç, dels 20.000 euros destinats a finançar la present convocatòria.  
  
4. El Premi honorífic Històries de Vida, establit en el punt 2, categoria d), consistirà en un reconeixement especial que no comporta dotació econòmica.  
5. En cas d'existir crèdit sense adjudicar per declarar-se desert el premi d'alguna de les categories del punt 2, a), b) i c), aquest crèdit incrementarà proporcionalment el dels premis de les restants categories amb dotació econòmica  
  
Cinqué. Presentació de sol·licituds i termini.  
La presentació de sol·licituds es realitzarà en el termini de 15 dies hàbils a comptar des de l'endemà de la publicació de l'extracte de la resolució en el Diari Oficial de la Generalitat Valenciana. Les sol·licituds presentades fora de termini seran inadmeses.  
  
Sisé. Altres dades  
1. Sol·licitud: segons el que es disposa en el resolc huité de la resolució de la convocatòria.  
2. Documentació a presentar amb la sol·licitud: la prevista en l'apartat desé de la resolució de la convocatòria.  
3. Criteris de valoració: els premis es concediran en règim de concurrència competitiva, de conformitat amb els criteris de valoració establits en el resolc nové de la resolució de la convocatòria.  
  
4. Règim de pagaments: el pagament dels premis es realitzarà en els termes fixats en l'apartat resolutiu quinze de la resolució de la convocatòria  
  
València, 6 de marc de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.